armvectores/hy_wikipedia_2023 huggingface dataset:
Վրաստանի Ազգային բանկ

Վրաստանի ազգային բանկ (վրաց.՝ საქართველოს ეროვნული ბანკი), Վրաստանի կենտրոնական բանկ։ Վրաստանի ազգային բանկը ստեղծվել է ԽՍՀՄ Պետական բանկի Վրացական հանրապետական բանկի հիման վրա 1991 թվականին։


== Պատմություն ==
Վրաստանի ազգային բանկը հիմնադրվել է 1919 թվականին, իսկ 1991 թվականին Խորհրդային միության փլուզումից հետո սկսել է գործել որպես ինքնուրույն ինստիտուտ։ Այդ ժամանակ Վրաստանի Վերին խորհրդի որոշման համաձայն՝ խորհրդային ֆինանսա-վարկային համակարգի հիման վրա ստեղծվեց Վրաստանի ազգային բանկը։
Պաշտոնապես անկախ Վրացական կենտրոնական բանկը ստեղծվել է 1991 թվականի օգոստոսին, ընդունված «Վրացական Հանրապետության Ազգային բանկի մասին» օրենքի համաձայն։ Այդ ժամանակ է ընդունվել նաև «Վրաստանի Հանրապետության Ազգային բանկի մասին» օրենքը, որը արտահայտում էր Կենտրոնական բանկի գործունեության հիմնական ոլորտները դրամավարկային քաղաքականության բնագավառում։ 
Ազգային բանկի այսօրվա կարգավիճակը որոշված է Վրաստանի Սահմանադրությամբ։ Համաձայն Սահմանադրության 95-րդ հոդվածի՝ Ազգային բանկը անկախ է իր գործունեության մեջ։ Ազգային բանկի իրավունքներն ու պարտականությունները, նրա գործունեության կարգը և անկախության երաշխիքները որոշվում են «Ազգային բանկի մասին» օրենքով, որը ընդունվել է Վրաստանի Խորհրդարանի կողմից 1995 թվականի հունիսի 23-ին։


== Կարգավիճակ ==
Ազգային բանկի կարգավիճակը սահմանված է Վրաստանի Սահմանադրությամբ։ Համաձայն վերջինիս 95-րդ հոդվածի՝ բանկն անկախ է իր գործունեության մեջ։
Ազգային բանկն ազատ է իշխանության և Վրաստանի խորհրդարանի միջամտությունից, որն ամեն տարի հաստատում է դրամա-վարկային և արժութային քաղաքականության հիմնական ուղղությունները։


== Իրավունքներ և պարտականություն ==
Ազգային բանկի իրավունքներն ու պարտականությունները սահմանվում են «Ազգային բանկի մասին» օրենքով, որն ընդունվել է 1995 թվականի հունիսի 23-ին։
Հիմնական իրավունքներն ու պարտականությունները.

դրամա-վարկային և արժութային քաղաքականության իրականացում,
բանկային վերահսկողության անցկացում,
մոնետար և ֆինանսական ոլորտների կառավարման իրականացում,
ազգային արժույթի սպառման ունակության և գների կայունության աջակցություն,
դրամա-վարկային համակարգի արդյունավետ գործունեության ապահովում,
համագործակցություն այլ երկրների ազգային բանկերի հետ։


== Տես նաև ==
Վրաստանի տնտեսություն
Վրացական լարի


== Ծանոթագրություններ ==


== Արտաքին հղումներ ==
http://nbg.ge/ Վրաստանի Ազգային բանկ. պաշտոնական կայք
TBILISI Guide
Բարսուչիխա (Կասմալայի վտակ)

Անվան այլ կիրառումների համար տե՛ս՝ Բարսուչիխա (այլ կիրառումներ)Բարսուչիխա, գետ Ռուսաստանում, հոսում է Նովոսիբիրսկի շրջանով, Ալթայի երկրամասով։ Գետաբերանը գտնվում է Կասմալա գետի ձախ ափից 86 կմ հեռավորության վրա։ Երկարությունը կազմում է 21 կմ։


== Ջրային գրանցամատյան ==
Ըստ Ռուսաստանի պետական ջրային գրանցամատյանի տվյալների՝ այն պատկանում է Վերին Օբի ավազանի շրջանին, գետի ջրատնտեսության մասը կազմում է Օբ գետը Բառնաուլ քաղաքից մինչև Նովոսիբիրսկի հիդրոհանգույցը, առանց Չումիշ գետի, գետի գետային ենթաավազանը կազմում է Օբի վտակների ավազանից մինչև Տոմ գետ թափվելու վայրը։ Գետի ավազանը Օբն է մինչև Իրտիշ գետ թափվելը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ - 13010200512115200001564
Կոդը ըստ հիդրոլոգիական հետազոտության (ՌԴ) - 115200156
Ավազանի կոդը - 13.01.02.005
Ծավալի համարը ըստ ՌԴ-ի - 15
Թողարկումը ըստ ՌԴ-ի - 2


== Ծանոթագրություններ ==
Խարա-Շիբիր (գյուղ, Մոգոյտույսկի շրջան)

Խարա-Շիբիր (ռուս.՝ Хара-Шибирь, բուրյաթերեն՝ Хара шэбэр), գյուղ Ռուսաստանի, Անդրբայկալյան երկրամասի Մոգոյտույսկի շրջանի կազմում։
Բնակչությունը 2007 թվականին գրանցված տվյալներով կազմում էր 1673 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երեզ (Արշամունիք)

Երեզ (նաև՝ Երիզա, Էրեզ), գյուղ, ավան, քաղաք Մեծ Հայքի Տուրուբերան աշխարհի Արշամունիք գավառում։  


== Պատմություն ==
Այստեղ իր զորքով եղել Վահանանց պատերազմի ղեկավար Վահան Մամիկոնյանը։ 483 թվականի ամռանը գյուղի մոտ տեղի է ունեցել ճակատամարտ, որի ժամանակ հայկական զորքը պարտության է մատնում պարսկական բանակին։ Ճակատամարտում զոհվում է հայ սեպուհ Գաբաղ Գաբեղյանը։
1000 թվականին Երեզի վրա հարձակվել է Բյուզանդիայի կայսր Բարսեղ Բ Բուլղարասպանը (976-1025)։


== Հիշատակություն ==
Առաջին անգամ հիշատակում է Ղազար Փարպեցին։ Արիստակես Լաստիվերտցին Երեզը շփոթել է Բարձր Հայք աշխարհի Եկեղյաց գավառի Երիզա ավանի (Երեզ, այժմ՝ Երզնկա) հետ։ Հետագա հեղինակներից շատերը, հիմք ընդունելով Լաստիվերտցու վկայությունը, նույնպես շփոթել են այդ վայրերը։


== Ծանոթագրություններ ==
Նոր Եդեսիա

Նոր Եդեսիան, գյուղ Հայաստանի Արագածոտնի մարզի Աշտարակ տարածաշրջանի Նոր Եդեսիա համայնքում։ Մարզկենտրոնից՝ 25 կմ հարավ-արևմուտք, բարձրությունը ծովի մակերևույթից՝ 1070 մ։


=== Անվանում ===
Նախկին սովխոզը հիմնվել է 1975 թվականին։ 1978 թվականին վերանվանվել է Նոր Եդեսիա։


== Բնակչություն ==
Ըստ Հայաստանի Հանրապետության 2001 թվականի մարդահամարի, Նոր Եդեսիայի մշտական բնակչությունը 1065, իսկ առկա բնակչությունը 915 հոգի է։
Նոր Եդեսիա գյուղի ազգաբնակչության փոփոխությունը.


== Տնտեսություն ==
Բնակչությունը զբաղվում է այգեգործությամբ, պտղաբուծությամբ և կերային կուլտուրաների մշակությամբ։


== Աղբյուրներ ==
Չերնյանի (գյուղ, Սմոլենսկի շրջան)

Չերնյանի (ռուս.՝ Черняны), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեմիդովո (գյուղ, Օկուլովսկի շրջան)

Անվան այլ կիրառումների համար տե՛ս՝ ԴեմիդովոԴեմիդովո (ռուս.՝ Демидово), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լու դը Լաաժ

Լու դե Լաաժ (ֆր.՝ Lou de Laâge; ապրիլի 27, 1990(1990-04-27), Բորդո), կինոյի, հեռուստատեսության և թատրոնի ֆրանսիացի դերասանուհի։


== Կենսագրություն ==
Լու դը Լաաժը Բորդոյում բակալավրի աստիճան է ստացել, որից հետո տեղափոխվել է Փարիզ, որտեղ երեք տարի սովորել է Կլոդ Մատյեի դպրոցում։
Իր պրոֆեսիոնալ կարիերան Լաաժը սկսել է մոդելային բիզնեսում։ Նա նաև մասնակցել է Bourgeois կոսմետիկ ապրանքանիշի գովազդային արշավին։


== Ֆիլմագրություն ==


== Մրցանակներ և անվանակարգեր ==
Սեզար
2014 — «ամենախոստումնալից դերասանուհի» անվանակարգում «Ժապլու» ֆիլմի համար։


== Ծանոթագրություններ ==
Օլգա Յացկովսկա

Օլգա Ալեքսանդրա «Կորա» Սիպովիչ (լեհ.՝ Kora, Olga Aleksandra Sipowicz, հունիսի 8, 1951(1951-06-08), Կրակով, Kraków Voivodeship, Լեհաստանի Ժողովրդական Հանրապետություն - հուլիսի 28, 2018(2018-07-28), Bliżów, Gmina Adamów, Zamość County, Powiat zamojski, Լյուբլինի վոյեվոդություն, Լեհաստան), լեհ ռոք վոկալիստ և երգերի հեղինակ: Եղել է լեհական «Maanam»  խմբի գլխավոր երգիչը (1976 թվականից մինչև 2008 թվականը):  Նա նաև հնչյունավորել է Էդնա Մոդին «Սուպեր ընտանիքը» մուլտֆիլմի լեհերեն տարբերակում:


== Անձնական կյանք ==
1971 թվականից մինչև 1984 թվականն ամուսնացած է եղել Մարկ Յացկովսկու հետ։ 1972 թվականին ծնվել է նրանց որդին՝ Մատեուշը։ Հետագայում Օլգան ծանոթացել է Կամիլ Սիպովիչի հետ։ 1976 թվականին նա որդի է ունեցել, որին կոչել են Շիմոն։ Մարկ Յացկովսկին դաստիարակել է տղային՝ չիմանալով, որ ինքը չէ նրա հայրը։ Կամիլ Սիպովիչն զբաղվել է Maanam խմբի համերգների կազմակերպմամբ։ 1984 թվականին Օլգան բաժանվել է ամուսնուց, սակայն խումբը շարունակել է իր գոյությունը։ 1989 թվականին սկսել է ապրել Սիպովիչի հետ։ Նրանք միասին հիմնադրել են Kamiling Co ձայնագրման ստուդիան։


== Սկավառակագրություն ==


== Ծանոթագրություններ ==
Կադապիկու (գյուղ, Կադռինա շրջան)

Անվան այլ կիրառումների համար տե՛ս՝ ԿադապիկուԿադապիկու (էստ․՝ Kadapiku), գյուղ Էստոնիայի Լյաենե-Վիրումաա նահանգի Կադռինա շրջանում։
2011 թվականի տվյալներով գյուղում բնակվում էր 92 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Խավարի սիրտը

Խավարի սիրտը (անգլ.՝ Heart of Darkness), լեհ անգլիացի գրող Ջոզեֆ Քոնրադի արկածային վիպակ, որն առանձին գրքով առաջին անգամ հրատարակվել է 1902 թվականին։


== Բովանդակություն ==
Վիպակում ներկայացվում է գլխավոր հերոս՝ ծովագնաց Մարլոուին, ով հիշում է իր ճանապարհորդությունը Կենտրոնական Աֆրիկա։ «Ընկերության» հանձնարարությամբ (տեքստում անունը չի նշվում, բայց հավանաբար ենթադրվում է, բելգիական «Ազատ Կոնգո» ընկերությունը), նա պետք է ժամաներ հեռավոր կայարան, որպեսզի իր հետ տաներ ընկերության գործակալներից մեկին՝ Կուրտց ազգանունով, ով զբաղվում էր փղոսկր հավաքելով։ Գրքի հիմնական մասը զբաղեցնում է Մարլոուի՝ տարածքին անծանոթ եվրոպացու արևադարձային գետով ճանապարհորդության պատմությունը։ Նրա պատմությունը լի է կողմնակալ, բայց ոչ պակաս սարսափելի մանրամասնություններով, ինչպես բնիկ ժողովրդի կյանքի, այնպես էլ հեռավոր գաղութում հաստատված կարգ ու կանոնի մասին։ Այնուամենայնիվ գլխավոր հերոսին ամենաշատը սարսափեցնում է Կուրտցը, որը պարզունակ բնազդների մարմնացում էր, որոնք թաքնված են յուրաքանչյուր մարդու հոգու խորքում և որոնց, եթե ազատություն տաս, ամբողջությամբ կենթարկեցնեն իրենց։


== Էկրանավորում և հիշատակումներ ֆիլմերում ==
1939 թվականին Օրսոն Ուելսը մտադիր էր էկրանավորել պատմվածքը, սակայն նախագիծը բավականին թանկ էր ստացվել, բացի այդ Երկրորդ համաշխարային պատերազմը, նեղացրել էր վարձույթի շուկաները, ստիպելով «RKO Pictures» կինոֆիլմերի արտադրության ընկերությանը վերանայել նախահաշիվը։ Եվ Ուելսը որոշեց նկարահանել «Քաղաքացի Քեյնը» ֆիլմը ։ Նույնպես այս գրքի հիման վրա ցանկանում էր նկարահանել Ռիչարդ Բրուքսը։
Wonder Years (Kodachrome, 29 հունվարի 1992 թվական) սերիալի № 82 սերիայում գրականության ուսուցիչը դասի ժամանակ գիրք է կարդում աշակերտների համար։
Գրքի հիման վրա նկարահանվել է «Խավարի սիրտը» ֆիլմը (1993)։
Ճանապարհորդության պատճառը դեպի առեղծվածային ջունգլիների խորքը, բացահայտում է մարդկային բնության մութ կողմը, վերաիմաստավորվել է «Ապոկալիպսիսը հիմա» ֆիլմում։ Այն պահպանում է հիմնական սյուժետային գիծը, երեք գլխավոր հերոսներ, կոնդրատովի պատմվացքի որոշ երկխոսություններ, թեպետ գործողությունը տեղափոխվել է մեկ այլ ժամանակ և այլ մայրցամաք ։
Spec Ops:The Line համակարգչային խաղի սյուժեն հիմնվում է վեպի վրա, շատ առումներով, իր հերթին, կրկելով «Ապոկալիպսիսը հիմա» ֆիլմը։
Քոնրադի պատմվածքը բաց քննարկվում է «Քինգ Քոնգ» բլոկբաստերում (2005)։
Գիրքը կարելի է տեսնել «Դարյա» մուլտսերիալում, որտեղ գլխավոր հերոսուհին կարդում է այն դասի ընթացքում և ընթերցում է նկարագրությունը․ «երիտասարդի ճանապարհորդությունը անհայտ հողեր, որտեղ դեմ դիմաց բախվում է սեփական հոգու ներսում բարբարոսական դաժանության հետ»։
«Psycho-Pass» (2012) անիմեյի № 13 հատվածում տվյալ գիրքը կարդում է Սինյա Կոգամին, երբ հոսպիտալում պառկած էր։
«Անվանիր ինձ իմ անունով» ֆիլմում գիրքը կարդում է Էլիոն, ում դերը կատարել է Տիմոտի Շալամեն։
«Fallout: New Vegas» համակարգչային խաղի հնարավոր հակամարտիկներից մեկի, Կեսարի բնավորության ձևավորումը մասամբ հիմնված է Կուրտցի հետ պատահածի վրա։


== Ծանոթագրություններ ==


== Արտաքին հղումներ ==
«Խավարի սիրտը» վիպակի հայերեն աուդիոտարբերակը
в библиотеке Максима Мошкова(ռուս.)
(5617) Յեմելյանենկո

(5617) Յեմելյանենկո (անգլ.՝ Emelyanenko), աստերոիդ աստերոիդների հիմնական գոտում։ Հայտնաբերվել է 1989 թվականի մարտի 5-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,42595 ա. մ., առավելագույնը մոտենում է 2,08 ա. մ. հեռավորության վրա և հեռանում 2,7719 ա. մ.։ Արեգակի շուրջ մեկ ամբողջական պտույտ է կատարում 1380,13 երկրային օրվա ընթացքում, իր ուղեծրով շարժվելով միջինում 0,260844 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5617) Յեմելյանենկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռետլա (այլ կիրառումներ)

Ռետլա, կարող է վերաբերել՝

Ռետլա - գյուղ Էստոնիայի Հարյումաա նահանգի Ռաասիկու շրջանում
Ռետլա - գյուղ Էստոնիայի Յարվամաա նահանգի Տյուռի շրջանում
Երիկովսկի (Դուբովսկի շրջան)

Երիկովսկի (ռուս.՝ Ериковский), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Դուբովսկի գյուղական համայնքի կազմի մեջ։
Սարվանլյար

Սարվանլյար, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 29 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ջերոլդ շրջան (Հարավային Դակոտա)

Ջերոլդ շրջան (անգլ.՝ Jerauld County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 1.373 կմ² է, բնակչությունը՝ 2.070 մարդ (2010 թ. տվյալներով)։ Շրջկենտրոնն է Վեսինգտոն Սպրինգս բնակավայրը։ Կազմավորվել է 1883 թ.։
Երիցաջուր (Գեղարքունիքի մարզ)

Երիցաջուր, աղբյուր Հայաստանի Գեղարքունիքի մարզում, Դրախտիկ գետի ձախափնյակում, Դրախտիկ գյուղից 1,5 կմ հարավ։


== Ծանոթագրություններ ==
Human (երգ, The Killers)

«Human», ամերիկյան ինդի ռոք The Killers խմբի Day & Age երրորդ ստուդիական ալբոմի առաջին և գլխավոր սինգլը։ Երգի պրեմիերան կայացել է BBC Radio 1-ում 2008 թվականի սեպտեմբերի 22-ին, թվային թողարկումը՝ նույն թվականի սեպտեմբերի 30-ին։ Թողարկվել է CD, վինիլային ձայնապնակ, ինչպես նաև երգը հասանելի է եղել ներբեռնման համար iTunes Store-ում։
Day & Age-ի բոլոր սինգլների շապիկները ներկայացնում են խմբի մասնակիցներից մեկի դիմանկարը՝ արված խճանկարի ոճով։ Human սինգլի շապիկին կիթառահար Դեյվ Քենինգն է։


== Քննադատություն ==
Սինգլն արժանացել է քննադատների բավական բարձր գնահատականին։ Հիմնականում երգը համեմատվել է խմբի առաջին աշխատանքների ու հատկապես Hot Fuss ալբոմի հետ։  Rolling Stone-ի ընթերցողները Human-ը ճանաչել են 2008 թվականի լավագույն երգ։
2009 թվականի դեկտեմբերին երգն զբաղեցրել է 25-րդ հորիզոնականը տասնամյակի լավագույն երգերի ցանկում, որ կազմվել է բրիտանական Absolute Radio ռադիոկայանի ունկնդիրների ձայների հիման վրա։


== Քավերներ և ռեմիքսներ ==
Brainstorm-ը կատարել է Human երգը RAMP 2009-ում։
Սինգլի ռեմիքսը ձայնագրել է հոլանդացի դիջեյ Արմին վան Բյուրենը։
Coldplay-ը մի քանի անգամ կատարել է երգն իր Viva la Vida Tour համերգային շրջագայության ժամանակ։


== Երգացանկ ==


== Հիթ-շքերթներ ==


== Հավաստագրումներ ==


== Ծանոթագրություններ ==
Աստերոիդների ցանկ (305401-305500)

Աստերոիդների ցանկ (305301-305400)  • Աստերոիդների ցանկ  • Աստերոիդների ցանկ (305501-305600)
 Աստերոիդների ցանկ (305301-305400)  • Աստերոիդների ցանկ  • Աստերոիդների ցանկ (305501-305600)
Էդեալինա

Էդեալինա  (պորտ.՝ Edealina), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի հարավային մասում։ Մտնում է Վալի դու Ռիու դուս Բոյս գավառի կազմի մեջ։ Բնակչությունը կազմում է 3629 մարդ՝ 2006 թվականի տվյալներով։ Գրավում է 603,652 կմ2 տարածք։ Բնակչության խտությունը՝ 6,0 մարդ/կմ²։
Քաղաքի տոնը նշվում է ապրիլի 15-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 38.471.343,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 10.372,43 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,768 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Էդեալինայի մասին
Օսկար Սկալֆարո

Օսկար Սկալֆարո (իտալերեն՝ Oscar Luigi Scalfaro, սեպտեմբերի 9, 1918(1918-09-09)[…], Նովարա, Պիեմոնտ, Իտալիա - հունվարի 29, 2012(2012-01-29)[…], Հռոմ, Իտալիա), իտալացի պետական գործիչ, 1992-1999 թվականներին Իտալիայի նախագահ, ապա ցմահ սենատոր։


== Կենսագրություն ==
1942 թվականին ավարտել է իրավագիտությունը Միլանի Սրբազան սրտի կաթոլիկ համալսարանում և սկսել է աշխատել մագիստրատուրայում։ 
1943-1945 թվականներին մասնակցել է դիմադրությանը՝ օգնություն ցուցաբերելով բանտարկյալներին և հետաքննության տակ գտնվող հակաֆաշիստներին, ինչպես նաև նրանց ընտանիքներին։
1944 թվականին կորցնելով 20-ամյա կնոջը, այլևս չի ամուսնացել։ Երկրորդ համաշխարհային պատերազմի ավարտից հետո նա 1945 թվականին դարձել է պետական մեղադրող, վերջինը Իտալիայում, որը մասնակցում էր մահվան դատավճիռին և որը չեղյալ է հայտարարվել։
1946 թվականին ընտրվել է Թուրինի Սահմանադրական վեհաժողովում, 1948 թվականին առաջին անգամ դարձել է Քրիստոնեա-դեմոկրատական կուսակցության պատգամավորների պալատի անդամ։
Մի քանի անգամ կառավարությունում զբաղեցրել է կրտսեր պետական քարտուղարներից մեկի պաշտոնը, 1964-1966 թվականներին եղել է Քրիստոնեա-դեմոկրատական նախագահի տեղակալ։ 1966-1968 և 1972 թվականներին՝ տրանսպորտի և քաղաքացիական ավիացիայի նախարար։
Զբաղեցրել է պահպանողական հակակոմունիստական դիրքեր, 1972-1973 թվականներին եղել է կրթության նախարար, 1983-1987 թվականներին՝ ներքին գործերի նախարար։
1992 թվականին ընտրվել է պատգամավորների պալատի նախագահ, սակայն մեկ ամիս անց դարձել է երկրի նոր նախագահ՝ 1993 թվականին Քրիստոնեա-դեմոկրատական կուսակցության լուծարումից հետո՝ որպես անկախ։ Նրա նախագահ ընտրվելը տեղի է ունեցել երկշաբաթյա անհաջող քվեարկություններից հետո, ինչի վրա ազդել է մաֆիայի կողմից դատավոր Ջովանի Ֆալկոնեի սպանությունը։ 2006 թվականին Սկալֆարոն հանդես է եկել սահմանադրական բարեփոխումների դեմ, որոնք առաջարկվել էին Սիլվիո Բերլուսկոնիի կառավարության կողմից և հանրաքվեին աջակցություն չէին ստացել։ Նա դարձել է ձախ կենտրոնամետ Դեմոկրատական կուսակցության անդամ։
2009 թվականին լինելով Իտալիայի Սենատի տարիքով երկրորդ անդամը, Ռիտա Լևի-Մոնտալչինիից հետո, 2006 թվականին նախագահել է Սենատի առաջին նիստը մերժումից հետո, սակայն 2008 թվականին հրաժարվել է։


== Մրցանակներ ==
Պարգևատրվել է Իտալիայի նախագահի հրամանագրով՝

«Մշակույթի և արվեստի զարգացման գործում ներդրած ավանդի համար» ոսկե մեդալ (1973 թվականի հուլիսի 31)։Օտարերկրյա մրցանակներ՝

Իշխան Յարոսլավ Իմաստունու I աստիճանի շքանշան (Ուկրաինա)
Ուկրաինայի նախագահի գերազանցության պատվավոր նշանը (Ուկրաինա, 1995 թվականի մայիսի 5)՝  Ուկրաինա-իտալական հարաբերությունների զարգացման գործում ներդրած նշանակալի անձնական ավանդի համար
«Դոստիկ» շքանշան (Ղազախստան,1998 թվականի սեպտեմբերի 18)՝ Ղազախստանի և Իտալիայի ժողովուրդների միջև բարեկամության, գործընկերության և վստահության ամրապնդման, փոխշահավետ միջպետական տնտեսական համագործակցության ամրապնդման գործում ներդրած անձնական ավանդի, կայունության և խաղաղության ամրապնդման անփոփոխ ձգտման համար
Կրկնակի սպիտակ խաչի 1-ին դասի շքանշան (Սլովակիա, 1997 թվականի նոյեմբերի 13)


== Ծանոթագրություններ ==


== Արտաքին հղումներ ==
Страница Скальфаро на сайте Сената
«Scalfaro, Oscar Luigi»։ Dizionario di Storia (իտալերեն)։ Treccani։ 2011։ Վերցված է 2017-07-31
Քայմաքլու

Քայմաքլու (հուն․՝ Μαλακοπή, թուրքերեն՝ Kaymaklı — «из сливок»), Գամիրքի խոշորագույն ստորգետնյա քաղաքներից մեկը, գտնվում է ներկայից Թուրքիայի տարածքում։ Գտնվում է Նևշեհիրի մարզի կենտրոնից 18 կմ հեռավորության վրա։ Եղել է կրոնական հալածանքներից և արաբների նվաճումներից փրկվող վաղ քրիստոնյաների ապաստան։
Քաղաքը իրենից հրաբխային տուֆի մեջ փորաց թունելների և սրահների համակարգ է ներկայացնում։ Քայմաքլուն կազմված է ութ հարկից։ Առաջին հարկը կառուցել են դեռ խեթերը։ Հետագայում, հռոմեական և բյուզանդական տիրապետության օրոք արհեստական քարանձավների տարածքը միայն լայնացվել, որի արդյունքում էլ առաջացել է հսկայական այս ստորգետնյա քաղաքը։


== Արտաքին հղումներ ==
Եկեղեցիները
Aksaray Governor's Office
Գամիրքի ստորգետնյա քաղաքները. առասպել և իրականություն (գերմ.)


== Ծանոթագրություններ ==
Ցի

Ցի ((Չինարեն) 气 qì ), չինական փիլիսոփայության հիմնական հասկացություններից, կենսական ուժ` բոլոր կենդանի օրգանիզմների բաղկացուցիչ մաս։ Չինարեն բառացի թարգմանվում է օդ, գազ, գոլորշի, շնչառություն, եթեր։ Ինչը փոխաբերաբար նշանակում է «նյութական էներգիա», «կյանքի ուժ», «էներգետիկ հոսք»։ Ընդհանուր առմամբ նշանակում է աշխարհի նյութական հիմքը՝ մանրագույն մասնիկների տեսքով, որոնք, գտնվելով մշտական շնչառության մեջ, մերթ խտանում են՝ կազմելով իրեր, մերթ ցրվում՝ առաջացնելով իրերի փոփոխություններ և անհետացում։ Բացի այդ Ցին նյութական ուժ է, էներգիա կամ արյան և շնչառության հետ կապված կենսական ուժ, այս որակով ցին մասնակցում է իրերի և մարդկանց գոյացման պրոցեսին։ Այն կարևոր տեղ ունի Վան Չունիուսմունքում։ Չինական փիլսոփայության պատմության մեջ (ընդհուպ մինչև 20-րդ դար) հանդիպում են Ցի-ի տարբեր ըմբռնումներ։
Ցի-ն չինական ավանդական բժշկության եւ չինական մարտարվեստի կենտրոնական սկզբունքն է։ Ցի-ի կուլտիվացման եւ հավասարակշռման պրակտիկան կոչվում է Ցիգուն։


== Ծանոթագրություններ ==
Մեծ Շենգա

Մեծ Ռոսսոխա (ռուս.՝ Россия), գետ Ռուսաստանում, հոսում Արխանգելսկի մարզում։ Գետաբերանը տեղակայված է Չետլա գետի աջջ ափին՝ 325 կմ հեռավորության վրա։ Գետի երկարությունը 79 կմ է։

Ջրային օբյեկտի, պետական ջրային գրանցման կոդը - 03020300412103000033027
Հիդրոլոգիական ուսումնասիրությունների կոդը - 03.02.03.004
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դերևյանկի (գյուղ, Շառգորոդի շրջան)

Դերևյանկի (ուկրաիներեն՝ Деревянки), գյուղ Ուկրաինայի Վիննիցայի մարզի Շառգորոդի շրջանում։
2001 թվականի տվյալներով Դերևյանկի գյուղում բնակվում էր 348 մարդ։ Բնակավայրը զբաղեցնում է 1,07 կմ² տարածք։ Բնակչության խտությունը կազմում էր 325,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լրաբեր (թերթ, Աստրախան)

Անվան այլ կիրառումների համար տե՛ս՝ Լրաբեր (այլ կիրառումներ)Լրաբեր, շաբաթաթերթ։ Լույս է տեսել 1908-1909 թվականներին, Աստրախանում։ Խմբագիր-հրատարակիչ՝ Կ. Խաչատրյան։ Լուսաբանել է ժամանակի հասարակական-քաղաքական հրատապ հարցերը, անդրադարձել քաղաքի կյանքին, կարևոր տեղ հատկացրել երիտասարդ սերնդի կրթությանն ու դաստիարակությանը։
Քննադատել է Ռուսաստանի Պետական դումայի գործունեությունը, արտացոլել գաղթօջախի հասարակական կյանքը։ «Արտաքին տեսություն» բաժնում տեղեկություններ է հաղորդել տարբեր երկրների քաղաքական կացության մասին, բացահայտել երիտթուրքերի շովինիստական դիրքորոշման էությունը։
Գրական-բանասիրական հոդվածներով «լրաբեր» անդրադարձել է Խաչատուր Աբովյանի, Միքայել Նալբանդյանի, Հովհաննես Հովհաննիսյանի և ուրիշների հասարակական ու գրական գործունեությանը, տպագրել Ալեքսանդր Ծատուրյանի և Վահան Տերյանի բանաստեղծությունները։
Օրբա

Օրբա (իսպ.՝ Orba), բնակավայր և մունիցիպալիտետ Իսպանիայում։ Մտնում է Ալիկանտե պրովինցիայի մեջ՝ Վալենսիա ինքնավար համայնքում։ Մունիցիպալիտետը գտնվում է Մարինա Ալտա շրջանի կազմում։ Զբաղեցնում է 17,73 կմ² մակերես։ Բնակչությունը՝ 2629 մարդ (2010)։ Պրովինցիայի վարչական կենտրոնից գտնվում է 86 կմ հեռավորության վրա։


== Ծանոթագրություններ ==
Մայքլ Օնդաժե

Ֆիլիպ Մայքլ Օնդաժե (անգլ.՝ The English Patient, սեպտեմբերի 12, 1943(1943-09-12)[…], Կոլոմբո, Շրի Լանկա), կանադացի գրող, բանաստեղծ և մանկավարժ։ Նա առավել հայտնի է իր Անգլիացի հիվանդը վեպով։ Արժանացել է Բուքերյան մրցանակի  2018 թվականին Անգլիացի հիվանդը արժանացել է Ոսկե բուքեր հատուկ մրցանակի, որը ժամանակին համընկավ Բուքեր մրցանակի 50-ամյակի հետ և շնորհվում է այն ընթերցողների քվեարկության արդյունքների հիման վրա, ովքեր այս գիրքը համարել են Բուքերի 50 տարվա լավագույն ցուցակը։


== Կենսագրություն ==
Կողոպտիչների սերունդները եղել են Շրի Լանկայի և նիդերլանդների հետ ամուսնությունից։ 1954 թվականին երիտասարդ Օնդաաժեն իր մոր՝ Դորիս Գրատյանի հետ տեղափոխվել է Անգլիա, իսկ հետո 1962 թվականին տեղափոխվել Կանադա և դարձել նրա քաղաքացի։ Նա ուսումը սկսել է Եպիսկոպոսների քոլեջում և Եպիսկոպոսների համալսարանում, որը գտնվում է Քվեբեկի Շերբրուկ քաղաքում, Լենոքսվիլ քաղաքի արվարձանում։ Բայց Տորոնտո տեղափոխվելու պատճառով նա Տորոնտոյի համալսարանում ստացել է բակալավրի կոչում, իսկ մագիստրոսի կոչում ստացել է Օնտարիոյի Քինգսթոն քաղաքի Քուինս համալսարանում։ Հետո նա սկսել է դասավանդել Լոնդոնի Արևմտյան Օնտարիոյի համալսարանում։ 1970 թվականին տեղափոխվել է Տորոնտո, որտեղ 1971-1988 թվականներին անգլիական գրականություն է դասավանդել Յորքի համալսարանում և Գլենդոնի քոլեջում։ Օնդաաժեն աշխարհում առավել հայտնի է իր վեպերով, բայց հիմնականում աշխատել է պոեզիայի ոլորտում և թողարկել 13 ժողովածու։
Օնդաժեն և նրա կինը՝ գրող և բանասեր Լինդա Սփոլդինգը, , Brick գրական ամսագրի ղեկավարության անդամներ էին, մասնագիտանում էին դավանաբանական բնույթի վավերագրական արձակում։ 1992 թվականին նա հիմնադրել է Գրատյանի ամենամյա գրական մրցանակը Շրի Լանկայի բնակչի կողմից գրված անգլերեն լեզվով լավագույն աշխատանքի համար։


== Նշումներ ==


== Մատենագրություն ==


=== Վեպեր ===
1976 թվական, Սպանդի միջոցով անգլ.՝ Coming Through Slaughter
1987 թվական, Առյուծի մաշկի մեջ անգլ.՝ In the Skin of a Lion Անգլիացի հիվանդի նախածանցը
1992 թվական,  Անգլիացի հիվանդը անգլ.՝ The English Patient
2000 թվական, Անիլի ուրվականը անգլ.՝ Anil’s Ghost
2007 թվական, Դիվիսադերո անգլ.՝ Anil’s Ghost
2011 թվական, Կատվի սեղան անգլ.՝ The Cat’s Table
2018 թվական, Ռազմական լույս անգլ.՝ Warlight


== Ծանոթագրություններ ==
Եկատերինա Մեծ (Ֆաբերժեի ձու)

«Եկատերինա Մեծ» (ռուս.՝ Екатерина Великая), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1914 թվականին Նիկոլայ II կայսեր պատվերով։ Ոսկերչական ձուն Նիկոլայը Զատկի տոնին նվիրել է մորը՝ այրիացած կայսրուհի Մարիա Ֆեոդորովնային։
Այսօր «Եկատերինա Մեծ» կայսերական ոսկերչական ձուն պահպանվում և ցուցադրվում է Հիլվուդի թանգարանում (Վաշինգտոն, ԱՄՆ)։


== Դիզայն ==
«Եկատերինա Մեծ» ոսկերչական ձուն պատրաստված է ոսկուց՝ Լյուդովիկոս XVI-ի ոճով։ Պատված է վարդագույն և անթափանց սպիտակ էմալով։ Քանդակադրոշմի մեթոդով ոսկյա զարդանախշեր են ագուցված ձվին։ Կողային հատվածներին Ֆրանսուա Բուշեի մանրանկարներ են արված՝ արվեստի և գիտության տեսարաններով. դրանք նկարել է Վասիլի Զուևը։ Նկարները թվով ութն են և շրջապատված են մարգարիտներով։ Թվի վրա ընդհանուր առմամբ օգտագործվել է 937 ադամանդ և 500 մարգարիտ։ Ձվի գագաթները պսակված են հարթ ադամանդներով, որոնց տակ տեղադրված են կայսրուհու միացագիրն ու ստեղծման տարեթիվը՝ «1914»: Ձվի տակդիրը պատրաստված է ոսկուց, ընդ որում 4 գույնի։


== Անակնկալ ==
Մարիա Ֆեոդորովնան քրոջը՝ Ալեքսանդրա Դանիացուն գրված նամակում հայտնում է, որ  «Եկատերինա Մեծ» կայսերական ոսկերչական ձվի անակնկալը Եկատերինա Մեծի գահավորակի մեխանիկական մանրակերտն է, որը տեղափոխում են երկու սևամորթ սպասավոր։
Գահավորակի պատուհանները լեռնային բյուրեղապակուց են։ Դրանց մեջից կարելի է տեսնել Եկատերինայի մանրակերտը։ Թագուհու վրա կնգումի մորթուց պատմուճան է։ Գահավորակը ոսկուց քանդակադրոշմներով է պատված։ Սևամորթ սպասավորները վառ հանդերձանքով են ստեղծված։ Անակնկալը մեխանիկական է, երբ լարում են այն, խափշիկները դանդաղ քայլում են, իսկ գահավորակը շարժվում է անիվների վրա։


== Պատմություն ==
Նիկոլայ II կայսրը «Եկատերինա Մեծ» կայսերական ոսկերչական ձուն նվիրել է մորը՝ Մարիա Ֆեոդորովնային՝ 1914 թվականին՝ Զատկի տոնին։
1917 թվականի Ռուսական հեղափոխության ժամանակ հեղափոխականները հափշտակեցին կայսերական ձվերի հավաքածուն և ուղարկեցին Կրեմլի զինապալատ։
1927 թվականին ձուն վաճառում են Արմանդ Համմերին, որը տեղափոխում է այն Նյու Յորք։ 1931 թվականին ձուն գնում է Էլեոնոր Բարզինը։ 1973 թվականին «Եկատերինա Մեծ» ոսկերչական ձուն նվիրում են Հիլվուդի թանգարանին, ուր ցայսօր էլ մշտական ցուցադրության է ներկայացված։


== Տես նաև ==
Ֆաբերժեի ձվեր


== Ծանոթագրություններ ==


== Գրականություն ==
Faber Toby (2008)։ Fabergé's Eggs: The Extraordinary Story of the Masterpieces That Outlived an Empire։ New York: Random House։ ISBN 978-1-4000-6550-9 
Fabergé, Tatiana; Proler, Lynette; Skurlov, Valentin V. (1997). The Fabergé Imperial Easter Eggs. London: Christie's Books. 978-0-903432-48-1
Hill Gerald (2007)։ Fabergé and the Russian Master Goldsmiths։ New York: Universe։ ISBN 978-0-7893-9970-0 
Lowes Will, McCanless Christel Ludewig (2001)։ Fabergé Eggs: A Retrospective Encyclopedia։ Scarecrow Press։ ISBN 978-0-8108-3946-5 


== Արտաքին հղումներ ==
Catherine the Great Easter Egg at Hillwood
Website by Annemiek Wintraecken: Catherine the Great Egg
Яйцо Гризайль (Екатерины Великой), 1914 Archived 2012-10-08 at the Wayback Machine.
Եկատերինա Մեծ Ֆաբերժեի ձուն
Պանչենկի (այլ կիրառումներ)

Պանչենկի, կարող է վերաբերել՝

Պանչենկի - գյուղ, Ուկրաինայի Պոլտավայի մարզի Միրգորոդի շրջանում
Պանչենկի - գյուղ, Ուկրաինայի Սումիի մարզի Լեբեդինի շրջանում
Վիձ Յու

Վիձ Յու  (ռուս.՝ Видз-Ю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լոպիու գետի ձախ ափին 17 կմ հեռավորության վրա։ Գետի երկարությունը կազմում է 110 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկ Պեչորյան ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինան։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000019072
Կոդը ըստ հիդրոլոգիական հետազոտության (ՌԴ) — 103001907
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Աբիզովո (գյուղ, Կարաիդելսկի շրջան)

Աբիզովո (ռուս.՝ Абызово, բաշկիրերեն՝ Абыҙ), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 807 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բանվոր (թերթ, Լենինական)

«Բանվոր», խորհրդային շրջանի հայկական օրաթերթ, առաջին անգամ հրատարակվել է 1923 թվականին, Լենինականում (այժմ՝ Գյումրի)։ Հանդիսացել է ՀԿԿ Լենինականի քաղկոմի և աշխատավորների դեպուտատների քաղաքային սովետի օրգան (սկզբում՝ ՀԿ(բ)Կ Ալեքսանդրապոլի գավկոմի, գավգործկոմի, գավպրոֆբյուրոյի և երկաթուղայինների արհմիության բաժանմունքի օրգան)։ Հաջորդել է ՀԿ(բ)Կ Ալեքսանդրապոլի գավկոմի և գավհեղկոմի օրգան «Կարմիր Շիրակ» (1921-22) և Ալեքսանդրապոլի գավկոմի և գավգործկոմի օրգան «Շիրակի ռանչպար» (1922–1923) թերթերին։ 
1920-ական թթ․ թերթը լուսաբանել է գավառում արդյունաբերության, երկաթուղային տրանսպորտի, գյուղատնտեսության զարգացմանը վերաբերող նյութեր։ Հետագա տարիներին պրոպագանդել է ինդուստրացման կոլեկտիվացման և այսպես կոչված՝ կուլտուրական հեղափոխության իրականացումը։ 
Ետպատերազմյան շրջանում նյութեր է տպագրել քաղաքի տնտեսության վերակառուցման ու զարգացման, աշխատավորության ինտերնացիոնալիստական դաստիարակության, «ԽՍՀՄ ժողովուրդների բարեկամության մասին»։ 
Պարբերաբար տպագրել է ընթերցողների նամակները, տվել գրականությանը և մշակույթին նվիրված էջեր, գրախոսություններ, բարձրացրել կենցաղային հարցեր, անդրադարձել քաղաքի ու խորհրդային Հայաստանի մարզական առօրյային։ 
Տարբեր ժամանակներում թերթը խմբագրել են խմբագրել են Վ․ Ծովյանը, Ս․ Ոսկանյանը, վ․ Օհանյանը, Գ․ Սահակյանը, Հ․ Բաղդասարյանը, Վ․ Կարապետյանը, Խ․ Բարսեղյանը, Վ․ Ամիրբեկյանը, Գ․ Ալավերդյանը, 1953-ից խմբագիրն էր Գ․ Ասրյանը։
Օմար Սուլեյման (քաղաքական գործիչ)

Օմար Սուլեյման (արաբ. عمر سليمان‎, հուլիսի 2, 1936(1936-07-02) կամ ապրիլի 28, 1936(1936-04-28), Qena, Եգիպտոս - հուլիսի 19, 2012(2012-07-19)[…], Քլիվլենդ, Օհայո, ԱՄՆ), Եգիպտոսի նախկին փոխնախագահ։ Պաշտոնին նշանակվել է նախագահ Հոսնի Մուբարաքի կողմից, 2011 թ հունվարի 29-ին։ 2011 թ փետրվարի 10-ից ստանձնել է Եգիպտոսի նախագահի լիազորությունները։ Հաջորդ օրը Սուլեյմանը հայտարարել է, որ Մուբարաքը հրաժարական տվել է և հանձնել է լիազորությունները Զինված ուժերի գերագույն խորդհրդին։


== Ծանոթագրություններ ==
Արմենուհի Տիգրանյան

Արմենուհի  Տիգրանյան-Ահարոնյան (գրական ծածկանունը՝ Մենուհի, 1888, Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - դեկտեմբերի 9, 1962(1962-12-09)), բանաստեղծուհի, գրաքննադատ, հրապարակախոս։ 
Վարդգես Ահարոնյանի կինը, Արմեն Տիգրանյանի քույրը։


== Կենսագրություն ==
Արմենուհի Տիգրանի Տիգրանյանը ծնվել է 1888 թվականին, սովորել է  Ալեքսանդրապոլում՝ աղջիկների ռուսական դպրոցում, այնուհետև ուսումը շարունակել Թիֆլիսի օրիորդաց գիմնազիայում։
Վաղ տարիքից գրել է բանաստեղծություններ։ 1905 թվականից  նրա բանաստեղծությունները հրապարակվել են տարբեր պարբերականներում։ Առաջին համաշխարհային պատերազմի տարիներին եղել է  Հայ օրիորդաց միության նախագահը։ 1914 թվականին Թիֆլիսում  Մենուհի գրական կեղծանվամբ  լույս են տեսել նրա  բանաստեղծությունների ժողովածուն և «Բեշտաուն» լեգենդը։ 1917 թվականին ամուսնացել է Վարդգես Ահարոնյանի հետ։
Հայաստանում խորհրդային կարգեր հաստատվելուց որոշ ժամանակ անց մեկնել է Փարիզ, որտեղ գտնվում էր Ահարոնյանների ընտանիքը։ 1923 թվականին ամուսնու հետ մեկնել է ԱՄՆ, որտեղ էլ շարունակել է զբաղվել գրական գործունեությամբ։ Նրա աշխատությունների մեծ մասը հրապարակվել է ԱՄՆ-ում լույս տեսնող գրական-գեղարվեստական Հայրենիք օրաթերթում։ Գրականությունից բացի Արմենուհի Տիգրանյանը զբաղվել է նաև հասարակական աշխատանքով․ մոտ երեսուն տարի շարունակ նա հայոց լեզու և գրականություն է տարածել ամերիկահայ նոր սերդի շրջանում, եղել է ուսուցչուհի Նյու Յորքի, Նյու Ջերսիի, Լոնգ Այլենդի հայկական դպրոցներում։ Ամուսնու հետ միասին կազմել է հայոց լեզվի «Հրազդան» դասագրքերը՝ չորս տարիների դասընթացով, դասագրքերն ունեցել են մի քանի հրատարակություն։
Արմենուհի Ահարոնյանի հասարակական գործունեության դաշտերից մեկն էլ եղել է Կարմիր Խաչ-Հայ օգնության միությունը, որին իր նպաստն է բերել ոչ միայն  իբրև Նյու Յորքի Վաշինգտոն-Հայցի մասնաճյուղի անդամ, այլ հաճախ նաև որպես ՀՕՄ կենտրոնական վարչության անդամ, երբեմն նաև՝ ատենապետուհի։
Ըստ գրականագետների, Եղիշե Չարենցը մտերիմ հարաբերություններ է ունեցել Արմենուհու հետ։ Արմենուհի Տիգրանյանին է նվիրված «Էմալե պրոֆիլը Ձեր» խորագրով բանաստեղծությունների շարքը, որը Չարենցը գրել է 1920 թվականին և առաջին անգամ տպագրվել է Չարենցի երկերի ժողովածուի  1-ին հատորում։
Արմենուհի Տիգրանյանը մահացել է 1962 թվականին՝ երկարատև և ծանր հիվանդությունից։


== Ծանոթագրություններ ==


== Արտաքին հղումներ ==
Գրող–գրականագետ Հովիկ Չարխչյանը բացահայտել է Չարենցի ու Արմենուհի Տիգրանյանի մեծ սիրո թաքուն էջերը։
Արմենուհի Տիգրանյանը` Չարենցի սերը
Կադիդիատու Դիանի

Կադիդիատու Դիանի (ապրիլի 1, 1995(1995-04-01), Իվրի սյուր Սեն), ֆրանսիացի ֆուտբոլիստ, որը խաղում է Ֆրանսիայի ֆուտբոլի կանանց առաջնության Պարի Սեն Ժերմենի կազմում։
Դիանին խաղացել է Ֆրանսիայի ֆուտբոլի ազգային հավաքականում տարբեր երիտասարդական մակարդակներում, այդ թվում` ՖԻՖԱ-ի 2012 թվականի կանանց աշխարհի գավաթի խաղերը, որտեղ նա խփել է չորս գոլ և իր թիմին օգնել է դառնալու առաջնության հաղթող։ Նա խաղացել է նաև ՖԻՖԱ-ի 2014 թվականի կանանց աշխարհի գավաթի խաղերին, խփելով մեկ գոլ Նոր Զելանդիայի կանանց մինչև 20 տարեկանների ազգային հավաքականի դարպասը և օգնելով Ֆրանսիայի հավաքականին ավարտել առաջնությունը երրորդ հորիզոնականով։


== Միջազգային գոլեր ==


== Մրցանակներ ==
SheBelieves Cup. հաղթող 2017


== Ծանոթագրություններ ==


== Արտաքին հղումներ ==
ՈՒԵՖԱ-ի խաղացողի պրոֆիլ
Թվիթերի պրոֆիլ
Երկբծավոր արտույտ

Երկբծավոր արտույտ (լատ.՝ Melanocorypha bimaculata), արտույտների ընտանիքի թռչուն։ Բնադրող-չվող է, քիչ տարածված։


== Արտաքին կառուցվածք ==
Մարմնի երկարությունը 16-17 սմ է, թևերի բացվածքը՝ 33-41 սմ, կենդանի զանգվածը՝ 40-72 գ։
Մարմնի վերին մասը մուգ դարչնագույն է՝ խայտերով, թևերի թափահարող փետուրները՝ մոխրադարչնագույն՝ սպիտակ պտերով, կրծքին կան սև բծեր։ Պոչի փետուրների ծայրերին (բացառությամբ կենտրոնական զույգի) կան սպիտակ պտեր, որոնք լավ երևում են թռչելիս։ Կտուցը մեծ է, գլխին կա արտահայտված նախշ։ Տարածված է կիսաանապատներում, տափաստաններում։


== Սննդառություն ==
Սնվում է խոտաբույսերի սերմերով, միջատներով։


== Բնադրում ==
Գարնանային վերադարձը՝ մարտի կեսերից ապրիլի սկիզբը (արուներն էգերից՝ 2-4 օր շուտ)։ Հարսանեկան խաղերի ժամանակ արուն սրնգի թովիչ ձայներ հիշեցնող երգով, թևերը մեղմ թափահարելով՝ թռչում է պտույտներով, մեղմ վայրէջք կատարում և հետապնդում մոտակայքում կքանստած էգին։ Բնադրում է ապրիլ-մայիսին՝ գետնին։ Բույնը (տրամագիծը՝ 112 մմ) կառուցում է միայն էգը՝ փոքրիկ գավաթաձև փոսիկում՝ չորացած խոտաբույսերից։


== Բազմացում և զարգացում ==
Մայիսի սկզբից հունիսի սկիզբը դնում է 24 մմ տրամագծով, սպիտակ՝ դարչնագույն պտերով 3-5 ձու։ Թխսակալում է էգը՝ 12-13 օր։ 11-12 օրական ձագերը (որոնք դեռևս թռչել չեն կարողանում) դուրս են գալիս բնից, կեր հայթայթում ծնողների օգնությամբ, ինքնուրույն են դառնում 30-35 օրականում։ Ձագերի կորուստը մեծ է՝ 65% (կախված է արտաքին ազդակներից)։ 
Աշնանային չուն՝ մինչև սեպտեմբերի 2-րդ տասնօրյակը։


== Ծանոթագրություններ ==


== Արտաքին հղումներ ==
Երկբծավոր արտույտ - Հայաստանի թռչունները
Ռիու Բրանկուի գավառ

Ռիու Բրանկուի գավառ (պորտ.՝ Microrregião de Rio Branco), գավառ Բրազիլիայում, մտնում է Ակրի նահանգի մեջ։ Մասն է կազմում Վալի դու Ակրիի ագլոմերացիայի մարզի։ Բնակչությունը կազմում է 392 416 մարդ, 2006 թվականի տվյալով։ Տարածքը 22 847,612 կմ²։ Բնակչության խտությունը՝ 17,2 մարդ/կմ²։


== Գավառի կազմ ==
Գավառի մեջ մտնում են հետևյալ համայնքները.

Ակրելանդիա
Բուժարի
Կապիշաբա
Պլասիդու դի Կաստրու
Պորտու Ակրի
Ռիու Բրանկու
Սենադոր Գիոմարդ
Լեպտունիս մազանման

Լեպտունիս մազանման (լատ.՝ Leptunis trichodes), տորոնազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բարակ թելանման ցողուններով միամյա խոտաբույս է, որն ունի 10-25 սմ բարձրություն։ Տերևները թելանման են, հավաքված 10-16-ական օղակներով։ Կարմրավուն ծաղիկները մանր են և երկար խողովակով։


== Տարածվածություն ==
Հայաստանում հանդիպում է միայն Երևանի ֆլորիստիկական շրջանում (Երանոս լեռնագագաթ, Երախի լեռնաշղթա, Զովաշեն գյուղի շրջակայք)։ Տեսակը հանդիպում է նաև Նախիջևանում, Թալիշում, Իրանում Միջին Ասիայում և Աֆղանստանում։


== Էկոլոգիա ==
Աճում է ստորին լեռնային գոտում՝ ծովի մակարդակից 800-1100 մ բարձրությունների վրա, չոր քարքարոտ, կրաքարային լանջերին, ֆրիգանման բուսականության մեջ։ Ծաղկում է մայիս ամսին, պտղաբերում՝ հունիսին։


== Պահպանություն ==
Վտանգված տեսակ է։ Հայտնի է ընդամենը մեկ պոպուլյացիա։ Տարածման շրջանի մակերեսը 100 կմ²-ից պակաս է։ Հայաստանի Կարմիր գրքի առաջին հրատարակության մեջ, CITES-ի և Բեռնի կոնվենցիաների հավելվածներում ընդգրկված չէ։
Պահպանության միջոցառումներ չեն իրականացվում։


== Ծանոթագրություններ ==
(4662) Ռանկ

(4662) Ռանկ (անգլ.՝ Runk), աստերոիդ աստերոիդների հիմնական գոտում։ Հայտնաբերվել է 1984 թվականի ապրիլի 19-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,793829 ա. մ., առավելագույնը մոտենում է 2,4893 ա. մ. հեռավորության վրա և հեռանում 3,0984 ա. մ.։ Արեգակի շուրջ մեկ ամբողջական պտույտ է կատարում 1705,68 երկրային օրվա ընթացքում, իր ուղեծրով շարժվելով միջինում 0,211059 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4662) Ռանկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քիգան Քոնոր Թրեյսի

Քիգան Քոնոր Թրեյսի (անգլ.՝ Keegan Connor Tracy), իսկական անուն ազգանունը՝ Թրեյսի Արմսթրոնգ (անգլ.՝ Tracy Armstrong), ծնվ. 1971 դեկտեմբերի 3, Ուինսոր (Օնտարիո), Կանադա), կանադացի դերասանուհի։
Հանդիսատեսին հայտնի է «Մի անգամ հեքիաթում» սերիալից և «Նշանակման վայր 2» ֆիլմից։ «Մի անգամ հեքիաթում» ֆենտեզի սերիալում նա մարմնավորել է Կապույտ փերուն։


== Անձնական կյանք ==
Քոնոր Թրեյսին ամուսնացել է Էզ Միտչելի հետ։ Ամուսնական զույգը երկու դուստր ունի։


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Քիգան Քոնոր Թրեյսի Internet Movie Database կայքում
ԻԿԱՕ օդանավակայանի կոդ

ԻԿԱՕ օդանավակայի կոդը (անգլ.՝ International Civil Aviation Organization airport code) չորստառանի ունիկալ անձնական իդենտիֆիկատոր է, որը տալիս է աշխարհի օդանավակայաններին Քաղաքացիական ավիացիայի միջազգային կազմակերպությունը (ԻԿԱՕ)։ Տվյալ կոդերը օգտագործում են կազմակերպությունները, օդային շարժման կառավարման օրգանները, օդերևութաբանական ծառայությունները օդանավագիտական և օդերևութաբանական տեղեկությունները օդանավակայաններին հաղորդելու համար, թռիչքների պլանների (ֆլայթ-պլանների), ռադիոնավորդագիտական քարտեզներին քաղաքացիական օդանավակայանների նշման համար, ինչպես նաև օդանավակայանների հասցե հեռագրական AFTN   ավիացիոն կապի միջազգային ցանցում։
Սիմոնե Պերոտտա

Սիմոնե Պերոտտա (իտալերեն՝ Simone Perrotta, սեպտեմբերի 17, 1977(1977-09-17), Ashton-under-Lyne, Մեծ Մանչեսթեր, Միացյալ Թագավորություն), իտալացի ֆուտբոլիստ, Ռոմա ֆուտբոլային ակումբի նախկին կիսապաշտպան։ 2006 թվականի աշխարհի առաջնության չեմպիոն։ 2013 թվականի հունիսի 29-ին Սիմոնեն պաշտոնապես հայտարարել է ֆուտբոլային գործունեությունն ավարտելու մասին։


== Ծանոթագրություններ ==


== Արտաքին հղումներ ==
Անհատական էջը Ռոմայի պաշտոնական կայքում
Պիանենգո

Պիանենգո (իտալերեն՝ Pianengo), կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 2369 մարդ, խտությունը կազմում է 447 մարդ/կմ²։ Տարածքը գրավում է 5 կմ²։ Էլեկտրոնային փոստ՝ 26010, հեռախոսային կոդ՝ 0373։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Սան Դոնատո Վալ դի Կոմինո

Սան Դոնատո Վալ դի Կոմինո (իտալերեն՝ San Vittore del Lazio), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։
Բնակչությունը կազմում է 2672 մարդ, բնակչության խտությունը՝ 99 մարդ/կմ²։ Տարածքը կազմում է 27 կմ²։ Փոստային ինդեքս՝ 03040։ Հեռախոսային կոդ՝ 0776։
Ամերիկացին Հռոմում

«Ամերիկացին Հռոմում» (իտալերեն՝ Un americano a Roma), 1954 թվականին թողարկված իտալական արտադրության կատակերգական ժանրի ֆիլմ, որը ներկայացնում է ամերիկյան երգիծանքը։ Գլխավոր դերում հանդես եկող երիտասարդ իտալացի Նանդո Մարիկոնին մարմնավորում է Ալբերտո Սորդին, որը գայթակղված է ամերիկյան ամեն ինչով և երազում է գնալ Միացյալ Նահանգներ, որի ընթացքում հայտնվում է անհարմար իրավիճակներում։ 	
Նման ձևաչափով Սորդին հայտնվել էր նաև Ստենոյի նախորդ՝ «Մի օր դատարանում» ֆիլմում, բայց այնտեղ խաղում է երկրորդական դեր։ Ֆիլմում խաղացած այս դերը շվեյցարացի դերասանուհի Ուրսուլի Անդրեսի համար դարձել է դեբյուտային։
Ֆիլմը դարձել է առաջին դասական իտալական կինոկատակերգությունը։ Բեյսբոլի գլխարկով Նանդոյի կերպարը դարձավ Ալբերտո Սորդիի ճանաչված կերպարներից մեկը։	


== Սյուժե ==
Երիտասարդ հռոմեացի Նանդո Մորիկոն իրեն համարում է ամերիկացի և երազում է տեղափոխվել Կանզաս Սիթի։ Նա հագնում է ջինս և կրում բեյսբոլի գլխարկ, նայում է վեստերններ՝ փորձելով ընդօրինակել դրանց հերոսներին, իր խոսքում անընդհատ օգտագործում է անգլերեն արտահայտություններ (որոնցից շատերը անգլերեն չեն և դրանք ստեղծել է հենց ինքը Նանդոն), ցանկանում է ուտել միայն ամերիկյան սնունդ՝ եգիպտացորենի փաթիլներ սոուսով (բայց զզվանքը թույլ չի տալիս շարունակել ու նա սկսում է ուտել մոր պատրաստած և իրա շատ սիրելի սպագետին)։
Նանդոն փորձում է դերասանական կարիերա ստեղծել և թատրոնում հանդես է գալիս Սանտի Բեյլոր բեմական անվամբ, որը համընկնում է իտալացի դերասան 
Ջին Քելլիի կերպարի հետ, բայց նրա ներկայացումները վերածվում են ձախորդության և պատճառ դառնում աշխատանքից հեռանալու համար։
Հուսահատության պահին Նանդոն բարձրանում է Կոլիզեումի վրա և խոստանում ինքնասպան լինել, եթե իրեն չօգնեն հասնել Միացյալ Նահանգներ։ Մինչև հերոսը ժամեր է ծախսում հուշարձանի գագաթին, հետադարձ կապով ցուցադրվում է նրա անցած դժբախտությունները։ Վերջապես, Կոլիզեում ժամանում է Ամերիկայի դեսպանը, որը Նանդոյին խոստանում է կատարել իր պահանջները։ Բայց երբ հերոսը ներքև է իջնում, դեսպանը հարձակվում է նրա վրա, քանի որ մեկ շաբաթ առաջ նա դժբախտ պատահար էր ունեցել Նանդոյի պատճառով, որը իրեն զգում էր ամերիկյան շերիֆ և գործողությունների կարգավորող։ Իր երազանքների Կանզասի փոխարեն հերոսը հայտնվում է հիվանդի անկողնում։


== Դերերում ==
Ալբերտո Սորդի՝ Նանդո Մորիկոնի
Մարիա-Պիա Կազիլիո՝ Էլվիրա, Նանդոյի դուստրը
Ջուլիո Կալի՝ Նանդոյի հայրը
Անիտա Դուրանտե՝ Նանդոյի մայրը
Ուրսուլա Անդրես՝ Աստրիդ


== Ծանոթագրություններ ==
(3428) Ռոբերտս

(3428) Ռոբերտս (անգլ.՝ Roberts), աստերոիդ աստերոիդների հիմնական գոտում։ Հայտնաբերվել է 1952 թվականի մայիսի 1-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,663114 ա. մ., առավելագույնը մոտենում է 2,2237 ա. մ. հեռավորության վրա և հեռանում 3,1025 ա. մ.։ Արեգակի շուրջ մեկ ամբողջական պտույտ է կատարում 1587,39 երկրային օրվա ընթացքում, իր ուղեծրով շարժվելով միջինում 0,226788 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3428) Ռոբերտս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քավայի շրջան (Հավայի)

Քավայի շրջան (անգլ.՝ Kauai County), ԱՄՆ Հավայի նահանգի 5 վարչական միավորներից մեկը։ Ընդհանուր տարածությունը 1.611 կմ² է, բնակչությունը՝ 67.091 մարդ (2010 թ. տվյալներով)։ Շրջկենտրոնն է Լիհու բնակավայրը։ Կազմավորվել է 1905 թ.։
Տոռե էն Կամերոս

Տոռե էն Կամերոս (իսպ.՝ Torre en Cameros), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 11,64 կմ2 տարածք։ Բնակչությունը կազմում է 12 մարդ (2010 թվականի տվյալներով)։ Գտնվում է պրովինցիայի վարչական կենտրոնից 51 կմ հեռավորության վրա։
(8632) Իգլեստոն

(8632) Իգլեստոն (անգլ.՝ Egleston), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 28-ին Հարվարդի աստղադիտարանի կողմից Հարվարդում։
Միջին հեռավորությունը Արեգակից կազմում է 2,62093 ա. մ., առավելագույնը մոտենում է 2,2102 ա. մ. հեռավորության վրա և հեռանում 3,0317 ա. մ.։ Արեգակի շուրջ մեկ ամբողջական պտույտ է կատարում 1549,82 երկրային օրվա ընթացքում, իր ուղեծրով շարժվելով միջինում 0,232285 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8632) Իգլեստոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լի Ջոնգ Սոկ

Լի Ջոնգ Սոկ (հանգըլ՝ 이종석, անգլ.՝ Lee Jong Suk, սեպտեմբերի 14, 1989(1989-09-14), Սուվոն, Հարավային Կորեա), հարավկորեացի հանրահայտ դերասան և մոդել։ Նկարահանվել է մի շարք հայտնի դորամաներում (հեռուստասերիալներում), ինչպիսիք են «Ես լսում եմ քո ձայնը», «Դպրոց 2013», «Խորհրդավոր այգի» և «Պինոկիո»-ն, «W»-ն և «Մինչ դու քնած ես»-ը։


== Կյանք և կարիերա ==
Լի Ջոնգ Սոկը ծնվել է 1989 թվականի սեպտեմբերի 14-ին Հարավային Կորեայի Յոնգին քաղաքում։
Մասնակցել է SBS ընկերության՝ դերասանների համար նախատեսված քաստինգին միջին դպրոցում սովորելու տարիներին։ Մասնակցել է ընթացիկ տեսանկարահանումներին՝ որպես SBS ընկերության յոթ ազատ դերասաններից մեկը։ Մոդելային կարիերայում Լի Ջոնգ Սոկը դարձավ սեուլյան Collection ծրագրի ամենաերիտասարդ մոդելը։
2010 թվականին նկարահանվում է հարավկորեական հանրահայտ «Խորհրդավոր այգի» և «Արքայազն դատախազը» դորամաներում (հեռուստասերիալ)։ 2012 թվականին Ջոնգ Սոկը հայտնվել է MBC հեռուստաընկերության «Ուժեղ հարված» դորամայում։ «Ghost» սարսափ ֆիլմում իր առաջին դերը խաղալուց հետո․ նրան բաժին է հասնում «Սոար․ Դեպի երկինք» հեռուստասերիալի գլխավոր դերը։
Լի Ջոնգ Սոկը հետագայում նկարահանվում է նաև «Դպրոց 2013» դորամայում՝ դասարանի ավագի դերում։
Դերասանին հեռուստադիտողների շրջանում էլ ավելի հայտնի դարձրեց «Ես լսում եմ քո ձայնը» հեռուստասերիալում Փակ Սու Հայի դերը։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==
Дорами с Ли Джон Соком
Բեյդաղ

Բեյդաղ , լեռնաշղթա և լեռնագագաթ Անտիտավրոս լեռնահամակարգում, նրա ամենաբարձր լեռնաշղթաներից է, բարձրությունը 3054 մ է։ Արևմտյան տառադարձությամբ՝ Պեյտաղ։


== Ծանոթագրություններ ==
Իսրայել (եկեղեցական գործիչ)

Անվան այլ կիրառումների համար տե՛ս՝ Իսրայել (այլ կիրառումներ)Իսրայել (ծննդյան և մահվան թվականներն անհայտ են), 7-րդ դարի հայ եկեղեցական գործիչ։ Եղել է Արցախի Մեծ Կվենք գավառի թեմի եպիսկոպոսը։ Ամրապնդել է Աղվանքի ու Հայաստանի հոգևոր նվիրապետությունների կապը։
Աղվանից կաթողիկոս Եղիազարի (682֊689) նախաձեռնությամբ, որպես Հայոց իշխան Գրիգոր Ա Մամիկոնյանի (661֊685), Հայոց կաթողիկոս Սահակ Գ Ձորոփորցու (677֊703) և Գարդմանքի Վարազ-Տրդատ իշխանի բանագնաց՝ խաղաղության այցով 680-ական թվականներին եղել է Հոնաց ու Խազարաց աշխարհներում, հաջող բանակցություններից հետո զբաղվել քարոզչությամբ և քրիստոնյա դարձրել հոների ու խազարների զգալի մասին։ Նրանց մեծ իշխանները Հայոց ու Աղվանից կաթողիկոսներին խնդրել են իրենց հոգևոր առաջնորդ նշանակել Իսրայելին։
Ժողովածու (1718)

Ձեռագրի անվանումը (1718), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1718 թվի տակ։ Ձեռագիրը գրվել է 1625 թվականին Մաղաքիա գրչի կողմից Երուսաղեմում, իսկ Ներսես Կամենցու կողմից գրվել է Կամենեցում։Գրված է թղթի վրա, որը ունի 18.6x15 չափս։ Ձեռագիրը կազմված է 198 թերթից։ Գրված է միասյուն,նոտրգրով։ Ունի կիսաղորան և լուսանցազարդ մանրանկարներ։ Պահպանակը՝ թուղթ 1,ուղղագիծ երկաթագիր,Ճաշոց։ Կազմը` կաշեպատ տախտակ դրոշմազարդ։ Հիշատակարաններ՝ գրչի 195 ա (1625թ․),62ա (17դ․)։


== Բովանդակություն ==
Սամ․ Անեցւոյ Հավաքումն ի զրոց պատմագրաց։
Կիւրգի Կոչումն ընծայութեան։
Թուղթ Կիւրգի առ Կոստանդիանոս (ըստ գրչի՝ նախագաղափարը վերանորոգված է եղել 1049 և 1359 թվականներին)։


== Ծանոթագրություններ ==